Komission asetus (EY) N:o 1244/95, annettu 31 päivänä toukokuuta 1995, neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla annetun asetuksen (EY) N:o 1431/94 muuttamisesta



Virallinen lehti nro L 121 , 01/06/1995 s. 0065 - 0065



KOMISSION ASETUS (EY) N:o 1244/95, annettu 31 päivänä toukokuuta 1995, neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla annetun asetuksen (EY) N:o 1431/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siipikarjanlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94 (1) ja erityisesti sen 7 artiklan, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (2) ja erityisesti sen 3 artiklan 1 kohdan, sekä katsoo, että komission asetuksella (EY) N:o 1431/94 (3), sellaisena kuin se on viimeksi muutettuna asetuksella (EY) N:o 406/95 (4), on vahvistettu asetuksessa (EY) N:o 774/94 säädetyn tuontijärjestelmän soveltamista koskevat yksityiskohtaiset säännöt siipikarjanliha-alalla, Uruguayn kierroksen monenvälisten kauppaneuvottelujen yhteydessä tehdyssä maataloutta koskevassa ja neuvoston päätöksellä 94/800/EY (5) hyväksytyssä sopimuksessa on poistettu tuontimaksut ja siinä säädetään ainoastaan yhteisen tullitariffin mukaisista tulleista; sen vuoksi on tarpeen mukauttaa asetusta (EY) N:o 1431/94, on tarpeen muussa kuin hyötyä tavoittelevassa tarkoituksessa muuttaa tähän järjestelmään pääsyn edellytyksiä, ja siipikarjanlihan ja munien hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1431/94 seuraavasti: 1. Korvataan 3 artiklan a kohta seuraavasti: "a) tuontitodistuksen hakijan on oltava luonnollinen henkilö tai oikeushenkilö, joka voi hakemusta jättäessään osoittaa jäsenvaltioiden toimivaltaisia viranomaisia tyydyttävällä tavalla tuoneensa vähintään 80 tonnia (tuotteen paino) CN-koodeihin 0207, 1602 31 ja 1602 39 kuuluvia tuotteita niinä kahtena kalenterivuotena, jotka edeltävät todistushakemusten jättämisvuotta. Kuitenkaan vähittäiskauppias tai ravintoloitsija, joka myy näitä tuotteita lopulliselle kuluttajalle, ei voi hyötyä mainitusta järjestelmästä;" 2. Korvataan liitteissä I, II ja III oleva termi "maksu" termillä "yhteisen tullitariffin mukainen tulli". 2 artikla Tämä asetus tulee voimaan 1 päivänä kesäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 91, 8.4.1994, s. 1 (2) EYVL N:o L 349, 31.12.1994, s. 105 (3) EYVL N:o L 156, 23.6.1994, s. 9 (4) EYVL N:o L 44, 28.2.1995, s. 10 (5) EYVL N:o L 336, 23.12.1994, s. 1